PRAKIT พุ่ง 20.37% แรงในรอบ 2 ปี 5 เดือน คาดเก็งกำไรตามเทคนิคขาขึ้น
PRAKIT พุ่ง 20.37% แรงในรอบ 2 ปี 5 เดือน คาดเก็งกำไรตามเทคนิคขาขึ้น
26 ต.ค. 2558

บริษัท ประกิต โฮลดิ้งส์ จำกัด (มหาชน) หรือ PRAKIT ณ 11.07 น. อยู่ที่ระดับ 19.50 บาท บวก 3.30 บาท หรือ 20.37% ด้วยมูลค่าซื้อขาย 350.34 ล้านบาท ราคาหุ้นปรับตัวขึ้นแรงในรอบ 2 ปี 5 เดือน โดยนับตั้งแต่หุ้นเคยขึ้นไปทดสอบระดับ 19.50 บาท เมื่อวันที่ 15 พ.ค. 2556 คาดหุ้นปรับตัวขึ้นแรงทางเทคนิคขาขึ้นและตามทิศทางตลาดหุ้นเป็นบวก
 
สำหรับบริษัทดำเนิน 3 ธุรกิจหลัก คือ 1) ลงทุนในบริษัทร่วมและบริษัทย่อย ซึ่งประกอบธุรกิจโฆษณา 2) ให้บริการเกี่ยวกับการให้คำแนะนำปรึกษา วางแผน จัดซื้อและจัดทำรายงานทางด้านสื่อโฆษณา 3) ให้บริการทางด้านงานบริหาร งานบัญชีและการเงิน งานบริหารงานบุคคล และอื่น ๆ ให้แก่ บริษัทร่วมบริษัทย่อย บริษัทที่เกี่ยวข้อง และบริษัทอื่น